**projektas**

**reg. Nr. T-46**

**2.10. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos 2019 METŲ PRIEMONIŲ PLANO** **PAtvirtinimo**  |

|  |  |  |
| --- | --- | --- |
| 2019 m. kovo d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 6 straipsnio 18 punktu, 16 straipsnio 2 dalies 17 ir 40 punktais, Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos, patvirtintos Pasvalio rajono savivaldybės tarybos 2017 m. balandžio 27 d. sprendimu Nr. T1-99 „Dėl Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos ir šios programos įgyvendinimo 2017 metų priemonių plano patvirtinimo“, 23 punktu, Savivaldybės neigiamų socialinių veiksnių prevencijai koordinuoti komisijos nuostatų, patvirtintų Pasvalio rajono savivaldybės tarybos 2005 m. rugsėjo 14 d. sprendimu Nr. T1-255 „Dėl Pasvalio rajono savivaldybės Neigiamų socialinių veiksnių prevencijai koordinuoti komisijos nuostatų tvirtinimo“, 5.6 punktu, atsižvelgdama į Savivaldybės neigiamų socialinių veiksnių prevencijai koordinuoti komisijos 2019 m. vasario 21 d. protokolą Nr. TNK-1, Pasvalio rajono savivaldybės taryba n u s p r e n d ž i a:

1. Patvirtinti Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos 2019 metų priemonių planą (pridedama).

 2. Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos įgyvendinimui 2019 metais iš Pasvalio rajono savivaldybės visuomenės sveikatos rėmimo specialiosios programos lėšų skirti 3 850 Eur.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2019-02-28, tel. (8 451) 54 086

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos 2019 METŲ PRIEMONIŲ PLANO** **PAtvirtinimo**

2019-02-28

Pasvalys

**1. Problemos esmė.**

Sprendimo projektu siūloma patvirtinti Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos (toliau – Programa) 2019 metų priemonių planą, numatyti vykdymui skirtas lėšas ir vykdytojus.

Programa buvo patvirtinta Savivaldybės tarybos 2017 m. balandžio 27 d. sprendimu Nr. T1-99 „Dėl Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programos ir šios programos įgyvendinimo 2017 metų priemonių plano patvirtinimo“. Pagrindinis Programos tikslas – mažinti priklausomybę sukeliančių medžiagų pasiūlą ir vartojimą, jų daromą žalą žmonių sveikatai. Pagrindinis Programos priemonių įgyvendintojas Visuomenės sveikatos biuras, Programos įgyvendinimą koordinuoja Neigiamų socialinių veiksnių prevencijai koordinuoti komisija. Įgyvendinant Programą dalyvauja Pasvalio rajono savivaldybės administracijos Švietimo ir sporto skyrius, Pasvalio rajono savivaldybės Švietimo pagalbos tarnyba, Panevėžio apskrities vyriausiojo policijos komisariato Pasvalio rajono policijos komisariatas, Pasvalio rajono bendrojo lavinimo mokyklos, seniūnijos.

Programoje numatyta, kad kiekvienais metais Savivaldybės tarybai teikiamas tvirtinti Programos įgyvendinimo priemonių planas. Neigiamų socialinių veiksnių prevencijai koordinuoti komisija, aptarusi 2018 m. Programos ataskaitą ir įgyvendintas priemones, parengė Programos įgyvendinimo 2019 m. priemonių planą. 2019 m. Programos priemonių įgyvendinimui reikėtų 3 850 Eur, kurie Tarybos sprendimu būtų skirti iš Pasvalio rajono savivaldybės Visuomenės sveikatos rėmimo specialiosios programos lėšų.

Įgyvendinant Programą bus vykdomas organizuotas prevencinis darbas, į planuojamą veiklą įtraukiantis įstaigas, organizacijas, seniūnijas, mokyklų bendruomenes, jaunimą, turintis didesnę sklaidą visuomenėje.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui bus naudojamos Visuomenės sveikatos rėmimo specialiosios programos lėšos – 3 850 Eur.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Neigiamų socialinių veiksnių prevencijai koordinuoti komisija.

**7. Sprendimo projekto rengimo metu gauti specialistų vertinimai ir išvados.**

Sprendimo projektas derintas su Visuomenės sveikatos biuro specialistais.

PRIDEDAMA:

1. Neigiamų socialinių veiksnių prevencijai koordinuoti komisijos 2019 m. vasario 21 d. protokolo Nr. TNK-1 išrašas, 2 lapai.

2. Programos 2018 metų įgyvendinimo ataskaita, 6 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė